फुलवारीशरीफ कांड के दुष्कर्मी नहीं पकड़े गए तो सड़क पर उतरेगी दलित सेना
पटना | दलितसेना ने फुलवारीशरीफ बलात्कार कांड में आराेपियों की गिरफ्तारी होने पर पूरे राज्य में आंदोलन की चेतावनी दी है। सेना के अध्यक्ष संजय पासवान ने कहा कि बिहार में जबसे महागठबंधन की सरकार बनी है, तब से पूरा प्रदेश अराजकता में है। दलित-महादलितों पर अत्याचार बढ़ता जा रहा है। फुलवारीशरीफ में दूसरे के घरों में चौका-बरतन करने वाली महादलित महिला के साथ दबंगों ने सामूहिक दुष्कर्म किया। पुलिस चुप बैठी है। उधर, भाकपा माले फुलवारीशरीफ दुष्कर्म कांड के खिलाफ सोमवार को पटना जिले में धरना-प्रदर्शन करेगा। राज्य सचिव कुणाल ने इस कांड की कड़ी निंदा की। कहा-सबसे हद तो यह है कि सिटी एसपी, आरोपियों को सीधे बचा लेने के लिए दुष्कर्म के इस मसले को मारपीट बता रहे हैं। पीड़िता उसके पति को दो दिन तक फुलवारी थाने के लॉकअप में बंद रखना गलत है।
hin_Deva hin_Deva